বাঘাযতীন আলাপের 'সম্পর্ক' নাটকের তোড়জোড়ও শুরু হয়ে গিয়েছে। পার্থপ্রতিম দেব পরিচালিত সে নাটকে রয়েছে তিনটি প্রজন্মের মধ্যে টানাপোড়েনের সম্পর্কের গল্প। দাদু, ছেলে আর নাতিকে ঘিরে একটা মার্ডার মিস্ট্রি। দাদুর ভূমিকায় দুলাল লাহিড়ি। ছেলে শান্তিলাল মুখোপাধ্যায়। আর নাতির রোলে পার্থপ্রতিমের পুত্র সাগরদ্বীপ দেব। নিজের মা কেমনভাবে মারা গিয়েছিলেন সে রহস্য উন্মোচন করতে উদ্যমী নাতি। তার সন্দেহ দাদুকে! আসলে কী আছে এই খুনের পিছনে, সেটা দেখতে হবে নাটকে। প্রথমবার নাটকটি দেখতে পাওয়া যাবে আগামী ২ অক্টোবর, জ্ঞান মঞ্চে।